Objava zahtevka za odobritev spremembe specifikacije proizvoda, ki ni manjša, v skladu s členom 50(2), točka (a), Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2022/C 234/08)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek v treh mesecih od datuma te objave.

ZAHTEVEK ZA ODOBRITEV SPREMEMBE SPECIFIKACIJE PROIZVODA ZA ZAŠČITENE OZNAČBE POREKLA/ZAŠČITENE GEOGRAFSKE OZNAČBE, KI NI MANJŠA

Zahtevek za odobritev spremembe v skladu s prvim pododstavkom člena 53(2) Uredbe (EU) št. 1151/2012

„Chianti Classico“

EU št.: PDO-IT-0108-AM03 – 20.3.2019

ZOP (X) ZGO ( )

1. Skupina vložnikov in pravni interes

Consorzio olio DOP Chianti Classico (konzorcij za olje z ZOP „Chianti Classico“) s sedežem na naslovu Via Sangallo, 41 – loc. Sambuca – Tavernelle Val di Pesa (FI).

Zgoraj navedeni konzorcij izpolnjuje zahteve iz člena 13(1) ministrskega odloka št. 12511 z dne 14. oktobra 2013.

2. Država članica ali tretja država

Italija

3. Postavka v specifikaciji proizvoda, na katero se sprememba nanaša

4. Vrsta sprememb

5. Spremembe

Opis proizvoda:

Predlagane so nekatere spremembe člena 10 specifikacije proizvoda in točke 3.2 enotnega dokumenta.

Ta sprememba se nanaša na kemijsko oceno ekstra deviškega oljčnega olja z ZOP „Chianti Classico“. Natančneje, črtana je bila analiza absorpcije ultravijoličnega sevanja, črtano je bilo sklicevanje na analizno metodo za skupne polifenole, vključena je bila analiza biofenolov z nizko molekulsko maso, analiza alfa-tokoferola pa je nadomestila analizo skupnih tokoferolov.

Sedanje besedilo:

„Kemijska ocena

se nadomesti z naslednjim:

„Kemijska ocena

Menimo, da se lahko analiza absorpcije ultravijoličnega sevanja črta.

S to analizo se določajo vrednosti K270 in K232.

K270 je koristna za ugotavljanje prisotnosti rektificiranega olja v deviškem olju, saj se vrednost K270 poviša, kadar je prisotna tovrstna goljufija.

Po večletnih preverjanjih je mogoče z gotovostjo izključiti tovrstne goljufije pri italijanskih oljih z ZOP in/ali ZGO, zato to analitično oceno raje nadomestimo z drugimi koristnejšimi metodami za zaščito olja z ZOP „Chianti Classico“ in povečanje njegove vrednosti.

K232 zagotavlja kvalitativne informacije o stopnji oksidacije olja, pri čemer se ta vrednost poviša, ko se olje stara.

Menimo, da so te informacije zadovoljivo zagotovljene z analizo peroksidnega števila, prav tako pa se izognemo dodatnemu povečanju stroškov proizvajalcev.

Namen teh sprememb je torej izboljšati kakovost analitičnih podatkov o olju z ZOP „Chianti Classico“ brez dodatnih stroškov.

V zvezi s pojasnilom glede skupnih polifenolov predlagamo, da se črta sklicevanje na analizno metodo, ki jo je razvila milanska poskusna postaja, saj ta metoda ne obstaja več, vsi italijanski laboratoriji, pooblaščeni za certificiranje olj z ZOP, pa uporabljajo enako, akreditirano metodo.

Kemijska analiza biofenolov uvaja informacijo, za katero zdaj vemo, da je zelo pomembna za potrošnika, saj omogoča razumevanje prave vrednosti kakovosti olja z ZOP „Chianti Classico“.

Namesto splošne analize tokoferolov (vitaminov), ki pokaže skupno vsebnost teh spojin v olju, je vključena analiza alfa-tokoferola, tj. enega od običajno prisotnih tokoferolov.

Ta parameter je primernejši in pomembnejši, saj samo alfa-tokoferol predstavlja približno 90–95 % skupnih tokoferolov v olju in ima največjo bioaktivno moč. Če torej ohranimo najnižjo mejo 140 ppm, vendar določimo, da se ta nanaša izključno na alfa-tokoferol, zagotovimo olje z višjo skupno vsebnostjo vitaminov (drugi so gama-tokoferol, delta-tokoferol in beta-tokoferol).

Geografsko območje

Geografsko območje ni spremenjeno. Ta sprememba se nanaša na člen 3 specifikacije proizvoda in točko 4 enotnega dokumenta. S tem členom se izvajajo določbe deželnega zakona št. 63 z dne 26. novembra 2019 o ustanovitvi občine Barberino-Tavernelle, ki je nastala z združitvijo občin Barberino Val di Elsa in Tavernelle Val di Pesa.

Sedanje besedilo:

„Območje proizvodnje olja ‚Chianti Classico‘ v pokrajinah Siena in Firence zajema upravno ozemlje naslednjih občin: celotna območja Castellina in Chianti, Gaiole in Chianti, Greve in Chianti ter Radda in Chianti ter nekatere dele občin Barberino Val d’Elsa, Castelnuovo Berardenga, Poggibonsi, San Casciano in Val di Pesa ter Tavarnelle Val di Pesa.“

se nadomesti z naslednjim:

„Območje proizvodnje olja ‚Chianti Classico‘ v pokrajinah Siena in Firence zajema upravno ozemlje naslednjih občin: celotne občine Castellina in Chianti, Gaiole in Chianti, Greve in Chianti ter Radda in Chianti ter dele občin Barberino-Tavarnelle, Castelnuovo Berardenga, Poggibonsi ter San Casciano in Val di Pesa.“

Metoda proizvodnje

Člen 2 specifikacije proizvoda in točka 3.2 enotnega dokumenta sta bila spremenjena. Poleg tega so bile te informacije prestavljene v točko 3 enotnega dokumenta, kjer so ustreznejše.

Besedilo:

„Ekstra deviško oljčno olje ‚Chianti Classico‘ se pridobiva iz plodov oljčnih dreves, vpisanih v registru, in sicer v razmerju najmanj 80 % iz sort frantoio, correggiolo, moraiolo in leccino (posamezno ali skupno) in ne več kot 20 % iz drugih lokalnih sort, ki pa morajo biti vpisane v toskanskem registru dednine oljk.“

se nadomesti z naslednjim:

To pojasnilo je predlagano, da se jasneje navede, da je dovoljeno registrirati parcele, zasajene z eno sorto oljk, tudi če to ni ena od glavnih sort (frantoio, correggiolo, leccino in moraiolo). Za izpolnjevanje specifikacije proizvoda mora biti na posameznem oljčnem kmetijskem gospodarstvu kot celoti vsaj 80 % dreves glavnih sort. Zato je mogoče v register oljčnih nasadov za ZOP „Chianti Classico“ vpisati nasade postranskih kultivarjev, če so izpolnjeni minimalni deleži, določeni v specifikaciji proizvoda.

Poleg tega je bila sorta leccio del corno, ki je bila odkrita na kmetiji na območju, in sicer v občini San Casciano Val di Pesa, dodana na seznam glavnih sort, ki morajo predstavljati vsaj 80 % oljčnih dreves, primernih za pridelavo oljk za olje z ZOP „Chianti Classico“. Kakovostne lastnosti olja iz sorte leccio del corno so zelo podobne lastnostim glavnih sort, z intenzivnimi sadnimi notami ter izrazito grenkim in pikantnim okusom.

Ta dodatek je utemeljen z dolgoletnimi analizami, ki so pokazale, da povprečni organoleptični profil olja z ZOP „Chianti Classico“ in povprečni organoleptični profil sortnega olja Leccio del Corno ter kemijske in fizikalne lastnosti sortnega olja Leccio del Corno popolnoma ustrezajo lastnostim ZOP „Chianti Classico“.

Besedilo:

se nadomesti z naslednjim:

12 kg na drevo v nasadih z gostoto med 251 do 500 dreves na hektar in na kmetijsko enoto;

20 kg na drevo v nasadih z gostoto do 250 dreves na hektar in na kmetijsko enoto;

S spremembo tega člena se izvede „preusmeritev“ z oljčnega olja na oljke glede na tri razrede gostote zasaditve, ki so že prisotni v členu 5, brez dejanske uvedbe omejitev ali povečanja proizvodne zmogljivosti enot za proizvodnjo oljčnega olja.

Namen te spremembe je olajšati preverjanja pridelovalcev oljk.

Besedilo:

„Oljke je treba neposredno odtrgati z drevesa, jih po potrebi zbrati v mrežah ali plahtah ter jih prevažati in skladiščiti v zložljivih škatlah, preluknjanih na petih straneh, v plasteh, ki ne presegajo 30 cm, v preluknjanih zabojih ali na vozičkih. Če je oljke treba skladiščiti, mora to potekati v ustreznih hladnih in prezračevanih prostorih največ tri dni po obiranju. Prevoz v oljarno se lahko opravi v istih škatlah ali v drugih ustreznih posodah. Uporaba vreč ali bal je prepovedana.

se nadomesti z naslednjim:

„Oljke je treba neposredno odtrgati z drevesa, jih po potrebi zbrati v mrežah ali plahtah ter jih prevažati in skladiščiti v zložljivih škatlah, preluknjanih na petih straneh, v plasteh, ki ne presegajo 30 cm, ali v preluknjanih zabojih ali na vozičkih. Če je oljke treba skladiščiti, mora to potekati v ustreznih hladnih in prezračevanih prostorih največ tri dni po obiranju. Prevoz v oljarno se lahko opravi v istih škatlah ali v drugih ustreznih posodah. Uporaba vreč ali bal je prepovedana.

Da bi bil stavek jasnejši, je bila za navedbo „30 cm“ dodana beseda „ali“.

Predzadnji odstavek je bil dodan, da se določi, da je treba oljke v oljarno prepeljati še isti dan, ko so obrane, če se za shranjevanje obranih oljk uporabljajo zaboji ali vozički. Ta sprememba je nujna, da se zagotovi hitra predelava oljk, ki so najbolj izpostavljene poškodbam.

Besedilo:

„Po čiščenju oljk v vodi ali z zrakom pri sobni temperaturi je treba olje ‚Chianti Classico‘ ekstrahirati z zanesljivimi in doslednimi mehanskimi in fizikalnimi postopki. Temperaturo naprav za ekstrakcijo je treba nadzorovati tako, da ni višja od 27 °C.“

se nadomesti z naslednjim:

„Po čiščenju oljk v vodi, z zrakom ali brez njega, pri sobni temperaturi je treba olje ‚Chianti Classico‘ ekstrahirati z zanesljivimi in doslednimi mehanskimi in fizikalnimi postopki. Temperaturo naprav za ekstrakcijo je treba nadzorovati tako, da ni višja od 27 °C.“

Ta dodatek je potreben, da se pojasni, da se v fazi čiščenja lahko uporabljata voda in zrak.

Povezava

Besedilo, ki se vstavi v specifikacijo proizvoda, se glasi:

„Povezava

Člen 18

Območje proizvodnje olja ‚Chianti Classico‘ ima posebne podnebne in hidrološke značilnosti ter je geografsko dobro opredeljeno že od štirinajstega stoletja.

Območje proizvodnje je v smislu terena in podnebja precej enotno; jesenim, ki so v povprečju blage in suhe, sledijo ostre zime. Lastnosti okolja kot celote omogočajo gojenje oljčnih dreves na robu naravnega območja razširjenosti, kar je vplivalo in še vedno vpliva na rast oljčnih plodov in njihovo zorenje.

Plodovi se v skladu s tehnikami gojenja, ki so se že od nekdaj uporabljale na navedenem območju, obirajo neposredno z dreves pred fiziološko zrelostjo.

Temperaturne razmere vplivajo tudi na tipologijo oblike oljčnih dreves (ki se praviloma razraščajo na vrhu), ki so jo sprejeli lokalni gojitelji in omogoča velik razrast krošenj ter posledično boljšo razporeditev toplote in svetlobe v krošnji, pri čemer navedena dejavnika spremljata razvoj oljčnih dreves le kratek čas v letu.

Ekstra deviško oljčno olje ‚Chianti Classico‘ se pridobiva iz sort, ki se tradicionalno gojijo v Toskani, in se odlikuje po senzoričnih lastnostih, zlasti izrazitem grenkem in pikantnem okusu, ki se mu pridružujejo aromatične sadne note.

Kemijske in organoleptične lastnosti ekstra deviškega oljčnega olja z ZOP ‚Chianti Classico‘ so povezane s podnebnimi razmerami na območju proizvodnje, ki neposredno vplivajo na kakovostno in količinsko sestavo fenolov, stopnjo grenkosti in pikantnosti okusa ter izrazitost sadnega okusa.

Ker je treba plodove zaščititi pred prvimi jesenskimi pozebami, se je razvila tradicija zgodnjega obiranja oljk (to je pred koncem zorenja). Čeprav se pri navedeni praksi proizvede manj olja, pa ta vseeno omogoča obiranje oljk, ko je vsebnost polifenolov še visoka, s čimer se okrepi grenka in pikantna nota okusa, ki olju ‚Chianti Classico‘ daje prepoznavnost. Ekstra deviško oljčno olje ‚Chianti Classico‘ se poleg tega zaradi velikih temperaturnih sprememb, ki so jeseni značilne za navedeno območje, odlikuje tudi po zelo izrazitem sadnem okusu.

Območje je bilo natančneje priznano z uradnim razglasom, ki ga je leta 1716 objavil vojvoda Cosimo III. in v katerem so bile določene njegove sedanje meje, kar je pomenilo priznanje vrednosti in posebnih lastnosti proizvodnje vina in oljk na tem območju – to je bil nekakšen ZOP, ki se je uporabljal davno, preden je izraz nastal. G. Tavanti je leta 1819 napisal poglobljeno teoretično in praktično razpravo o oljkah ‚Trattato teorico-pratico completo sull’ulivo‘, v kateri je že naštel glavne sorte z območja Chianti Classico.“